Har yilgi “Ipak yoʻlida turizm” Toshkent halqaro turizm yarmarkasini tashkil etish chora-tadbirlari toʻgʻrisida
(resolution, 2025-12-16)

Oʻzbekiston Respublikasi Prezidentining “Oʻzbekiston Respublikasida turizmni jadal rivojlantirishga oid qoʻshimcha chora-tadbirlar toʻgʻrisida” 2019-yil 5-yanvardagi PF-5611-son Farmoniga muvofiq, shuningdek, Oʻzbekistonning turizm salohiyatini rivojlantirish va ommalashtirish, turizm sohasidagi xalqaro hamkorlikni rivojlantirish va ushbu sohaga xorijiy investitsiyalar oqimini koʻpaytirish maqsadida Vazirlar Mahkamasi qaror qiladi: 1. Shunday tartib oʻrnatilsinki, unga muvofiq: a) 2019-yildan boshlab: “Ipak yoʻlida turizm” Toshkent xalqaro turizm yarmarkasi (keyingi oʻrinlarda Yarmarka deb ataladi) BMTning Butunjahon turizm tashkiloti (keyingi oʻrinlarda YUNVTO deb ataladi) koʻmagida Oʻzbekiston Respublikasi Vazirlar Mahkamasi tomonidan tasdiqlanadigan chora-tadbirlar rejasi asosida har yili noyabr oyi uchinchi haftasining chorshanba — juma kunlari Toshkent shahrida oʻtkaziladi; Turizm va madaniy meros vazirligi tomonidan Yarmarkada ishtirok etish uchun xorijiy ommaviy axborot vositalari vakillari, shuningdek, xalq ustalari va hunarmandlari, folklor jamoalari, milliy ansambllar, musiqiy ijod va anʼanaviy sanʼat ustalari jalb etiladi; YUNVTO ekspertlari ishtirokidagi xalqaro konferensiya, “Ipak yoʻli taʼmi” milliy taomlar festivali va “Sharq bozori” ekspozitsiyasi Yarmarka doirasida tashkil etiladi; b) Turizm va madaniy meros vazirligi 2020-yildan boshlab har yili, Yarmarka boshlanishidan kamida olti oy avval, Yarmarkani tashkil etish va oʻtkazish uchun pullik asosda ushbu yoʻnalishda ixtisoslashgan tashkilotlarni (keyingi oʻrinda ixtisoslashgan tashkilot deb ataladi) tanlov asosida jalb etadi. 2. Quyidagilar: Har yilgi “Ipak yoʻlida turizm” Toshkent xalqaro turizm yarmarkasini tashkil etish va oʻtkazish boʻyicha tashkiliy qoʻmita tarkibi 1-ilovaga; 25-yubiley “Ipak yoʻlida turizm” Toshkent xalqaro turizm yarmarkasiga tayyorgarlik koʻrish va uni oʻtkazish chora-tadbirlar rejasi 2-ilovaga muvofiq tasdiqlansin. 3. Tashkiliy qoʻmitaga (A. Abduxakimov): har yili “Ipak yoʻlida turizm” Toshkent xalqaro turizm yarmarkasiga tayyorgarlik koʻrish va uni oʻtkazish chora-tadbirlar rejasida (keyingi oʻrinlarda Reja deb ataladi) belgilangan vazifalarning oʻz muddatida va sifatli bajarilishini taʼminlash; Yarmarkani tashkil etish va uni yuqori saviyada oʻtkazish doirasida davlat va xoʻjalik boshqaruvi organlari, mahalliy ijro etuvchi hokimiyat organlari faoliyatini muvofiqlashtirish; zarur hollarda, Yarmarkani yuqori saviyada tashkil etish bilan bogʻliq tezkor qarorlar qabul qilish vazifalari yuklatilsin. 4. Turizm va madaniy meros vazirligi har yili Yarmarka boshlanishidan ikki oy avval Rejani ishlab chiqib, Oʻzbekiston Respublikasi Vazirlar Mahkamasiga tasdiqlash uchun taqdim etilishini taʼminlasin. 5. Oʻzbekiston Respublikasi Tashqi ishlar vazirligi: Yarmarkada ishtirok etish uchun xorijiy davlatlarning turizm tashkilotlarini, turizm kompaniyalari va ommaviy axborot vositalari vakillarini jalb qilish uchun Oʻzbekiston Respublikasining xorijdagi diplomatik vakolatxonalari orqali reklama va axborot ishlarini olib borishda koʻmaklashish; Turizm va madaniy meros vazirligining buyurtmasiga binoan Yarmarkaning xorijiy ishtirokchilariga Oʻzbekiston Respublikasining chet eldagi konsullik idoralari (diplomatik vakolatxonalarning konsullik boʻlinmalari) tomonidan, shuningdek, zaruriyat boʻlganda, Islom Karimov nomidagi Toshkent xalqaro aeroportida kirish vizalarini konsullik yigʻimlari va haqiqiy xarajatlarni qoplash hisob raqamiga yigʻimlar undirmasdan rasmiylashtirish choralarini koʻrsin. 6. Belgilansinki, Yarmarkani oʻtkazish doirasida: ishtirokchilarining xalqaro aviareyslar, ovqatlanish, yashash va reklama materiallarining koʻrgazma stendlarini oʻrnatish bilan bogʻliq hamda boshqa qoʻshimcha xarajatlari ishtirokchilarning oʻz mablagʻlari hisobidan; ixtisoslashgan tashkilotni tanlash va uning Yarmarkani tashkil etish va oʻtkazish boʻyicha xizmatlariga haq toʻlash boʻyicha xarajatlari, shuningdek, xorijiy ommaviy axborot vositalari vakillari va YUNVTO ekspertlarining ekskursiya, transport, ovqatlanish va yashash bilan bogʻliq xarajatlari Turizm va madaniy meros vazirligi huzuridagi budjetdan tashqari Turizmni qoʻllab-quvvatlash jamgʻarmasi mablagʻlari hisobidan; hududlarning milliy stendlarini qurish uchun koʻrgazma maydonlarini ijaraga olish, milliy stendlarni qurish hamda ularni tashish va saqlash, shuningdek, “Ipak yoʻli taʼmi” milliy taomlari festivali va “Sharq bozori” ekspozitsiyasida ishtirok etish bilan bogʻliq xarajatlar Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining mahalliy budjet mablagʻlari hisobidan tegishligiga koʻra qoplanadi. 7. “Oʻzekspomarkaz” milliy koʻrgazma kompleksi” aksiyadorlik jamiyatiga (keyingi oʻrinlarda “Oʻzekspomarkaz” MKK” AJ deb ataladi) Yarmarka doirasida imtiyozli shartlarda: koʻrgazmalarni tashkil etish uchun hamda ekspozitsiyalarni montaj va demontaj qilish ishlarini amalga oshirish davrida “Oʻzekspomarkaz” MKK” 1-pavilyonining koʻrgazma maydonchasini, “Hunarmandlar shahri” ekspozitsiyasini oʻtkazish uchun Atrium zalini va Xalqaro konferensiyalar xamda YUNVTOning davra suhbatlari va taqdimotlarini oʻtkazish uchun katta konferensiya zalini ajratib berish; “Sharq bozori” koʻrgazmasini, “Ipak yoʻli taʼmi” milliy taomlar festivalini va Yarmarka doirasida boshqa tadbirlarni tashkil etish uchun “Oʻzekspomarkaz” MKK”ning 1-pavilyoniga yondosh hududlarni elektr tarmoqlariga ulagan holda taqdim etish; taqdim etilgan maketlarga muvofiq respublikada faoliyat olib borayotgan oliy va boshqa oʻquv muassasalari, muzeylar va teatrlarning koʻrgazma stendlarini, shuningdek, “Hunarmandlar shahri” ekspozitsiyasini qurish choralarini koʻrsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduxakimov va Turizmni rivojlantirish davlat qoʻmitasi raisi vazifasini vaqtincha bajaruvchi A.U. Akkulov zimmasiga yuklansin. A.A. Abduxakimov — Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari, Tashkiliy qoʻmita raisi A.U. Akkulov — Oʻzbekiston Respublikasi Turizmni rivojlantirish davlat qoʻmitasi raisi v.v.b., Tashkiliy qoʻmita raisining oʻrinbosari I.T. Neʼmatov — Oʻzbekiston Respublikasi tashqi ishlar vazirining birinchi oʻrinbosari O.M. Umarov — Oʻzbekiston Respublikasi axborot texnologiyalari va kommunikatsiyalarini rivojlantirish vazirining birinchi oʻrinbosari L.Sh. Qudratov — Oʻzbekiston Respublikasi investitsiya va tashqi savdo vazirining birinchi oʻrinbosari B.Q. Yusupaliyev — Oʻzbekiston Respublikasi sogʻliqni saqlash vazirining birinchi oʻrinbosari D.B. Kadirov — Oʻzbekiston Respublikasi ichki ishlar vazirining oʻrinbosari K.B. Akilova — Oʻzbekiston Respublikasi madaniyat vazirining oʻrinbosari U.A. Xusanov — “Uzbekistan Airways” AJ boshqaruv raisining birinchi oʻrinbosari v.b. A.S. Kamalov — “Oʻzbekiston temir yoʻllari” AJ boshqaruv raisining oʻrinbosari A.D. Xadjayev — Oʻzbekiston milliy teleradiokompaniyasi raisi v.b. A.K. Kuchimov — Oʻzbekiston milliy axborot agentligi Bosh direktori A.B. Yuldashev — “Oʻzekspomarkaz” MKK” AJ boshqaruv raisi J.A. Artikxodjayev — Toshkent shahar hokimi lavozim boʻyicha — Qoraqolpogʻiston Respublikasi Vazirlar Kengashi Raisi, viloyatlar va Toshkent shahar hokimlarining yoshlar siyosati, ijtimoiy rivojlantirish va maʼnaviy-maʼrifiy ishlar boʻyicha oʻrinbosarlari lavozim boʻyicha — Buxoro, Samarqand, Toshkent va Xorazm viloyatlari hokimlarining turizmni rivojlantirish masalalari boʻyicha oʻrinbosarlari T/r Tadbirlar nomi Amalga oshirish muddati Masʼul vazirlik va idoralar 1. “Oʻzekspomarkaz” MKK”ning 1-2 pavilonlarida, Atrium xamda konferensiya zali hududlarida 25-yubiley “Ipak yoʻlida turizm” Toshkent xalqaro turizm yarmarkasiga (keyingi oʻrinlarda Yarmarka deb ataladi) tayyorgarlik koʻrish va uni yuqori saviyada oʻtkazish. 11 — 16-noyabr 2019-yil Turizmni rivojlantirish davlat qoʻmitasi, Investitsiyalar va tashqi savdo vazirligi, “Oʻzekspomarkaz” MKK” AJ 2. Yarmarka doirasida “Oʻzbekistonda turizm” mavzusidagi respublika ijtimoiy roliklar tanlovining yakunlarini oʻtkazish. 13 — 15-noyabr 2019-yil Turizmni rivojlantirish davlat qoʻmitasi, Elektron ommaviy axborot vositalari milliy uyushmasi 3. Oʻzbekiston va Rossiya I xalqaro turizm forumini, “Oʻzbekiston” turizm brendining elchilari forumining (keyingi oʻrinlarda Forumlar deb ataladi) oʻtkazish dasturini ishlab chiqish va tasdiqlash. 5-noyabr 2019-yil Turizmni rivojlantirish davlat qoʻmitasi, Tashqi ishlar vazirligi 4. Yarmarka ochilishiga bagʻishlangan folklor guruhlar, estrada xonandalari, musiqa ijodiyotining va anʼanaviy sanʼat yorqin ustalari ishtirokida konsert dasturini tashkil etish, Toshkent shahrida joylashgan teatrlar repertuarlari, shuningdek, respublika muzey va teatrlarining katta stendlarini namoyish etish. noyabr 2019-yil Madaniyat vazirligi, “Hunarmand” uyushmasi, Turizmni rivojlantirish davlat qoʻmitasi, Toshkent shahar hokimligi 5. Toshkent shahrida joylashgan teatrlar va muzeylarning katta stendlarini tashkil etish, teatrlarning repertuarlarida joylashgan asarlarni taqdim etish. 13 — 15-noyabr 2019-yil Toshkent shahar hokimligi, Madaniyat vazirligi, Turizmni rivojlantirish davlat qoʻmitasi 6. Har bir hududning tarixiy madaniyati va anʼanalariga eʼtibor qaratgan holda alohida dizayn sifatida hamda “Uzbekistan” logotipidan foydalanib ishlab chiqilgan respublika hududlarining turizm salohiyatini aks ettiruvchi axborot-taqdimot materiallarini, broshyuralar, kataloglar va bukletlarni, shuningdek, turizm namoyishi obyektlari va yoʻnalishlari toʻgʻrisidagi maʼlumotlarni tayyorlash va Yarmarka ishtirokchilariga tarqatish. noyabr 2019-yil Turizmni rivojlantirish davlat qoʻmitasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 7. Yarmarka va Forumlar ishtirokchilariga tarqatish, shuningdek, xorijiy ommaviy axborot vositalari orasida va Internet jahon axborot tarmogʻida targʻibot ishlarini amalga oshirish maqsadida video va reklama materiallarini tayyorlash. 10-noyabr 2019-yil Oʻzbekiston milliy teleradiokompaniyasi, “Dunyo” axborot agentligi, ommaviy axborot vositalari, Turizmni rivojlantirish davlat qoʻmitasi, Tashqi ishlar vazirligi 8. Har bir hududning turizm salohiyati, madaniy xususiyatlari va tarixini keng namoyish etuvchi hududiy koʻrgazma stendlari va ekspozitsiyalarini, hududlar kesimida ichki turizm va turizm infratuzilmasi imkoniyatlarini aks ettiruvchi alohida stendlarni, hamda turistlarni joylashtirish va dam olish sohasida respublika imkoniyatlarini namoyish etuvchi stendlarni tashkil yetish. Yarmarkada respublika hududlarida turizm sohasida faoliyat yuritayotgan tadbirkorlik subyektlarining alohida stendlar bilan ishtirokini taʼminlash. 13 — 15-noyabr 2019-yil Qoraqalpogʻiston Respublikasi Vazirlar kengashi, hokimliklar Oʻzbekiston Respublikasi turizmni rivojlantirish davlat qoʻmitasi, turizm faoliyati subyektlari, EOAVMA 9. Oʻzbekiston Respublikasi Turizmni rivojlantirish davlat qoʻmitasining buyurtmasiga binoan Yarmarka doirasida 50% chegirma asosida: koʻrgazmalarni tashkil etish uchun hamda ekspozitsiyalarni montaj va demontaj qilish ishlarini amalga oshirish davrida “Oʻzekspomarkaz” MKK” 1-pavilyonning koʻrgazma maydonchasini, “Hunarmandlar shahri” ekspozitsiyasini oʻtkazish uchun Atrium zalini, Xalqaro konferensiyalar xamda YUNVTOning davra suhbatlari va taqdimotlarini oʻtkazish uchun katta konferensiya zalini ajratib berish; taqdim etilgan maketlarga muvofiq respublika oliy va boshqa oʻquv muassasalari, muzeylar va teatrlarning koʻrgazma stendlarini, “Hunarmandlar shahri” ekspozitsiyasini qurish choralarini koʻrish. noyabr 2019-yil Investitsiyalar va tashqi savdo vazirligi, Turizmni rivojlantirish davlat qoʻmitasi, “Oʻzekspomarkaz” MKK” AJ”, Oliy va oʻrta maxsus taʼlim vazirligi, Madaniyat vazirligi, “Hunarmand” uyushmasi 10. Yarmarka va Forumlar doirasida Rossiya va boshqa xorijiy mamlakatlarning turizm sohasi vakillari, xususan vazirlik va idoralar vakillari, yetakchi turizm kompaniyalari va soha mutaxassislarining ishtirokini taʼminlash; Oʻzbekiston Respublikasining xorijdagi diplomatik vakolatxonalari orqali xorijiy turizm kompaniyalari va “Oʻzbekiston” turistik brendining elchilarini Yarmarka va Forumlarga jalb etish maqsadida targʻibot ishlarini amalga oshirilishida koʻmaklashish; Oʻzbekiston Respublikasi Turizmni rivojlantirish davlat qoʻmitasining soʻroviga binoan, “Nosted Buyers” dasturining (xorijiy OAV vakillari uchun maxsus dastur) potensial ishtirokchilari haqida maʼlumot olishda koʻmaklashish choralarini koʻrish. noyabr 2019-yil Tashqi ishlar vazirligi, Turizmni rivojlantirish davlat qoʻmitasi 11. Forumlar ishtirokchilarining roʻyxatini shakllantirish. 5-noyabr 2019-yil Turizmni rivojlantirish davlat qoʻmitasi, Tashqi ishlar vazirligi 12. Forumlar ishtirokchilari uchun mehmonxona xonalarini band qilish. 7-noyabr 2019-yil Turizmni rivojlantirish davlat qoʻmitasi 13. Yarmarka va Forumlar doirasida Oʻzbekiston Respublikasi turizmni rivojlantirish davlat qoʻmitasining buyurtmasiga binoan “Oʻzekspomarkaz” MKK” pavilyonlari, konferensiya zallari va “ITC” xalqaro markazini ovoz berish va sinxron tarjima qilish asbob-uskunalar bilan, shuningdek, Yarmarka davomida tezkor axborot almashish uchun simsiz Internet tarmogʻi (Wi-Fi) bilan belgilangan tartibda taʼminlash. 13 — 15-noyabr 2019-yil Axborot texnologiyalari va kommunikatsiyalarini rivojlantirish vazirligi, Turizmni rivojlantirish davlat qoʻmitasi 14. Respublikaning ixtisoslashtirilgan oliy va oʻrta maxsus, kasb-hunar taʼlimi muassasalarining turizm sohasida taʼlim olish imkoniyatlarini namoyish etuvchi stendlarini tashkil etish; Toshkent shahri va Toshkent viloyatida joylashgan oliy va oʻrta maxsus, ixtisoslashtirilgan kasb-hunar taʼlimi muassasalarining talabalari va oʻquvchilarini Yarmarkaga tashrif buyurishini tashkil etish choralarini koʻrish. 13 — 15-noyabr 2019-yil Oliy va oʻrta maxsus taʼlim vazirligi, Turizmni rivojlantirish davlat qoʻmitasi 15. Ixtisoslashtirilgan tibbiyot markazlari, muassasalari va klinikalarning tibbiyot turizmining imkoniyatlari toʻgʻrisidagi stendlari va tarqatma materiallar bilan ishtirokini tashkil etish. 13 — 15-noyabr 2019-yil Sogʻliqni saqlash vazirligi, Turizmni rivojlantirish davlat qoʻmitasi 16. Dam olish maskanlari va markazlarini (jumladan, turizm bazalari, sihatgohlar va h.k.) yoʻnalishlari va imkoniyatlarini namoyish etuvchi stendlar bilan ishtarok etishini taʼminlash. 13 — 15-noyabr 2019-yil Oʻzbekiston kasaba uyushmalari federatsiyasi kengashi 17. Yarmarka doirasida aviatsiya va temir yoʻl sohalaridagi salohiyati va istiqbolli imkoniyatlarini aks ettiruvchi alohida keng koʻlamli ekspozitsiyalarni tayyorlash va taqdim etishni taʼminlash. 13 — 15-noyabr 2019-yil “Uzbekistan Airways” AJ, “Oʻzbekiston temir yoʻllari” AJ, Turizmni rivojlantirish davlat qoʻmitasi 18. Xorijiy turistlar uchun moʻljallangan tarif va xizmatlar haqida maʼlumot aks ettiruvchi stendlar va tarqatma materiallar bilan ishtirok etish uchun turizm sohasiga IT texnologiyalarini joriy etuvchi mobil operatorlar va kompaniyalarga belgilangan tartibda taklifnomalar yuborish. Noyabr 2019-yil Oʻzbekiston Respublikasi axborot texnologiyalari va kommunikatsiyalarini rivojlantirish vazirligi 19. Turizm sohasi tadbirkorlik subyektlari uchun koʻrsatilayotgan xizmatlar haqida maʼlumot aks ettiruvchi stendlar va tarqatma materiallar bilan ishtirok etishi yuzasidan tijorat banklariga taklifnoma yuborish. 5-noyabr 2019-yil Turizmni rivojlantirish davlat qoʻmitasi, Oʻzbekiston banklari assotsiatsiyasi, tijorat banklari 20. Xorijiy turistlar va turizm sohasidagi tadbirkorlik subyektlari uchun sugʻurta xizmatlari toʻgʻrisida stendlar va tarqatma materiallar bilan sugʻurta kompaniyalarining ishtirok etishini taʼminlash. noyabr 2019-yil Sugʻurta nazorati davlat inspeksiyasi 21. Milliy sharoblarning eng yaxshi namunalarini va respublika sharob zaxiralarini namoyish etadigan keng koʻlamli stend tashkil etish. 13 — 15-noyabr 2019-yil “Uzsharobsanoat” AJ 22. Ommaviy axborot vositalarini jalb etgan holda Yarmarka va Forumlarning matbuot anjumanini, ularga tayyorgarlik koʻrish jarayonini, “Oʻzbekistonda turizm” mavzusidagi respublika ijtimoiy roliklar tanlovining yakuniy natijalarini yoritish ishlarini ommaviy axborot vositalarini jalb etgan holda tashkil etish, shu jumladan Internet jahon axborot tarmogʻida ham yoritish. noyabr 2019-yil Turizmni rivojlantirish davlat qoʻmitasi, Oʻzbekiston milliy teleradiokompaniyasi, Oʻzbekiston Milliy axborot agentligi, Elektron ommaviy axborot vositalari milliy uyushmasi, “Dunyo” axborot agentligi 23. Turizmni rivojlantirish davlat qoʻmitasining buyurtmasiga binoan quyidagilarni taʼminlash: Turizmni rivojlantirish Davlat qoʻmitasi tomonidan shakllantiriladigan roʻyxatlar boʻyicha “Nosted Buyers” dasturining (xorijiy OAV vakillari uchun maxsu dastur) va “Oʻzbekiston” turizm brendi elchilari forumining ishtirokchilari hamda YUNVTO ekspertlari uchun xalqaro aviachiptalarni belgilangan tartibda band qilish va taqdim etish, Islom Karimov nomidagi Toshkent shahar xalkaro aeroporti “Business Lounge” zallari orakali “Nosted Buyers” dasturi (xorijiy OAV vakillari uchun maxsus dastur) ishtirokchilari va YUNVTO ekspertlarining kutib olish va kuzatish xizmatini bepul tarzda tashkil etish. noyabr 2019-yil “Uzbekistan Airways” AJ, Turizmni rivojlantirish davlat qoʻmitasi 24. Turizmni rivojlantirish davlat qoʻmitasining buyurtmasiga binoan quyidagilarni taʼminlash: Turizmni rivojlantirish Davlat qoʻmitasi tomonidan tuzilgan roʻyxatlar boʻyicha “Nosted Buyers” dasturi (xorijiy OAV vakillari uchun maxsu dastur) ishtirokchilari va YUNVTO ekspertlari uchun mahalliy yoʻnalishlar, shu jumladan “Afrosiyob” yuqori tezlikdagi elektr poyezdiga chiptalarni belgilangan tartibda bron qilish va taqdim etish; koʻrgazma ishtirokchilari, “Nosted Buyers” dasturi (xorijiy OAV vakillari uchun maxsu dastur) va YUNVTO ekspertlari uchun Toshkent shahri va Buxoro shahar temir yoʻl vokzallarida rasmiy delegatsiyalar zallari orqali kutib olish va kuzatish xizmatini bepul tarzda tashkil etish; “Afrosiyob” tezyurar poyezdining video monitorlarida Turizmni rivojlantirish davlat qoʻmitasi tomonidan taqdim etilgan Yarmarka va Forumlarni targʻib etuvchi videoroliklarni namoyish etish. noyabr 2019-yil “Oʻzbekiston temir yoʻllari” AJ, Turizmni rivojlantirish davlat qoʻmitasi 25. Turizmni rivojlantirish davlat qoʻmitasining buyurtmasiga binoan begʻaraz asosda quyidagilarning amalga oshirish: “Sharq bozori” ekspozitsiyasi, “Ipak yoʻli taʼmi” milliy taomlari festivali va boshqa tadbirlarni tashkil etish uchun 40 dona chodirni takdim etish; Axborot texnologiyalari va kommunikatsiyalarini rivojlantirish vazirligi tomonidan takdim etilgan ekranlar uchun moʻljallangan metall konstruksiyalarni takdim etish. 13 — 15-noyabr 2019-yil “Uzbekneftegaz” AJ, Turizmni rivojlantirish davlat qoʻmitasi 26. “Nosted Buyers” dasturi (xorijiy OAV vakillari uchun maxsu dastur) ishtirokchilari va YUNVTO ekspertlarini Buxoro shahrida kutib olish, transport va shahar boʻylab ekskursiya xizmatlarini hamda ovqatlanish bilan taʼminlash (Yarmarka doirasida Buxoro viloyatiga bir kunlik tashrif amalga oshiriladi). 14 — 16-noyabr 2019-yil Buxoro viloyati hokimligi, Turizmni rivojlantirish davlat qoʻmitasi 27. Quyidagilarni: Yarmarka doirasida yirik mehmonxonalarning keng koʻlamli stendlar va yirik ekspozitsiyalari bilan ishtirok etishini; Turizmni rivojlantirish davlat qoʻmitasi tomonidan taqdim etilgan Yarmarka va Forumlarga bagʻishlangan tematik materiallarning ijtimoiy reklama bannerlarini Toshkent shahri va viloyatlar shaharlarining Markaziy koʻchalarida joylashtirilishini; Yarmarka va Forumlarga bagʻishlangan ijtimoiy reklamalarni poytaxtimizdagi elektron tablolarida bepul tarzda namoyish etilishini, shuningdek, bayram atributlari bilan tadbirlar oʻtkaziladigan joylarni bezashga koʻmaklashishni; festival doirasida respublikamizning turli mintaqalariga xos boʻlgan milliy taomlarning turlari va usullarini namoyish etish maqsadida mahorat darslari oʻtkazilishini; “Ipak yoʻli taʼmi” milliy taomlari festivalining ishtirokchilarini tegishli chiqindi qutilari, va javonlar (stol-stullar) bilan taʼminlash; Turizmni rivojlantirish davlat qoʻmitasiga “Ipak yoʻli taʼmi” milliy taomlari festivali va “Sharq bozori” ekspozitsiyasi ishtirokchilarining roʻyxatini taqdim etish. noyabr 2019-yil Qoraqalpogʻiston Respublikasi Vazirlar kengashi, Toshkent shaxar va viloyatlar hokimliklari, Turizmni rivojlantirish davlat qoʻmitasi, “Tasviriy oyina” ijodiy uyushmasi, Oʻzbekiston oshpazlar assotsiatsiyasi, Restoratorlar assotsiatsiyasi, otelchilar uyushmasi 28. Jamoat tartibini saqlash, ishtirokchilar harakati xavfsizligini taʼminlash, xorijiy tilni biladigan mutaxassislarni jalb etgan holda tibbiy yordam koʻrsatish punktlarini tashkil etish. 12 — 16-noyabr 2019-yil Ichki ishlar vazirligi, Sogʻliqni saqlash vazirligi 29. Oʻzbekiston Respublikasidagi xorijiy davlatlar elchixonalari va diplomatik vakolatxonalari, shuningdek, hamkor xorijiy tashkilotlar vakillari uchun Toshkent shahridagi “Kurant” restoranida furshet dasturxonini tashkil etish. 10/11-noyabr 2019-yil Turizmni rivojlantirish davlat qoʻmitasi 30. Yarmarka va Forumlar yakunlari boʻyicha koʻrgazmali videorolikni tayyorlab, xalqaro tadbirlarda targʻibot ishlari uchun foydalanish maqsadida Turizmni rivojlantirish davlat qoʻmitasiga taqdim etish. dekabr 2019-yil Oʻzbekiston milliy teleradiokompaniyasi, Turizmni rivojlantirish davlat qoʻmitasi, Tashqi ishlar vazirligi